Swifuwo

Swifuwo
Swifuwo i swiharhi leswi fuweweke ekaya, leswi nga ha tirhisiwaku ku endla nyama, ku rima na ku lobo. Xifuwo lexi tivekaka tani hi homu hi xona lexi tirhisiwaka ku lobola na ku dyiwa tani hi nyama. Xifuwo lexi hi xona xi xidurhaka ngopfu loko xifananisiwa na ntsengo lowu tirhisiwaka ku xava swifuwo leswi n`wani. Khale ka khaleni vokokwani a va tirhisa xona ku rima, kasi ematikweni yo fana na India va xi tirhisa ku rhwala swilu na vukhongeri.Xifuwo lexi xitlhela xitirhisiwa ngopfu loko kuri na mitlangu kumbe nkosi, xitirhisiwa for nyama. Loko eka muti wo karhi ko lova munhu kumbe kuva na ntlangu xifanela xidlayiwa leswaku xiswekiwa vanhu va ta kota ku dya. Van`wani va tirhisa mukwana kumbe xibamu ku xi dlaya. Nkarhi wu n`wani loko u onhele hosi ya le tikweni xifuwo lexi xa tirhisiwa ku riha nandzu.

Xifuwo lexi tivekaku tani hi mbuti i xifuwo lexi tirhisiwaka mitirho yo hambanahamaba. Xi nga tirhisiwa tani hi nyama, ku riha nandzu na le ka vukhongeli bya ku phahla. Xifuwo lexi kumeka ngopfu eka muti lowu nga na n`anga kumbe laha ku ngana ndhumbha. Tin`anga ti switirhisa ngopfu ku tshungula na ku phahla. Nyama ya xifuwo lexi yi dyiwa ngopfu hi rixaka ra Masomalia.Xifuwo lexi  ntsengo wa xona wa dura kambe a wu nge fiki eka wa homu, hikuva homu yi tirhisiwa ku fuwa, nyama, masi na ku xavisiwa. Mbuti yi tlhela yi va na miri wu tsongo loko yi panisiwa na homu. Timbuti ti yiviwa ngopfu hikuva tin`anga ti tilava ngopfu. Mbuti yi huma eka rixaka ra tinyimpfu.

Huku i xifuwo lexi tsongo loko xifananisiwa na swifuwo hikwaswu leswi fuweweke ekaya. Vutomi bya xifuwo lexi a byi lehanga hikuva va xi lavela nyama na ku endla matandza.Xifuwo xo fana na nguluve  kumbe honci xirhandziwa ngopfu hi vanhu lava n`waka mabyala. Vanhu lava nghenaku kereke ya Siyoni a va lavi na ku xivona xifuwo lexi, laha na nyama ya xona va nga yi dyiku. Xifuwo xo fana na nyimpfu i xiharhi lexi tivekaku tani hi xiharha xo lungha, lexi loko xidlayiwa a xi rili. Xiharhi lexi xi tirhisiwa tani hi nyama na ku endla swiambalo. Xifuwo xofana na mbhongolo i xifuwo lexi tirhisiwaku ku endla mitirhu ya ku tika ya ku fana na ku rima, ku rhwala mindhwalo. Nyama ya xifuwo lexi a yi dyiwi.

 Swilaveko leswi tirhisiweke